b'\n_START_ARTICLE_\nZverinac (naselje)\n_START_SECTION_\nGeografija\n_START_PARAGRAPH_\nZaselek le\xc5\xbei na obali zaliva Zverinac. V dnu zaliva, okoli katerega se razprostirajo hi\xc5\xa1e je manj\xc5\xa1i pristan z dvema pomoloma. Na dalj\xc5\xa1em, okoli 30 m dolgem pomolu stoji svetilnik, ki oddaja svetlobni signal: Z Bl(2) 5s. Na tem pomolu, pri katerem je globina morja do 2,5 m, pristajata trajekt in katamaran, ki povezujeta kraj z Zadrom in z ostalimi sosednjimi otoki. Pri kraj\xc5\xa1em, okoli 15 m dolgem pomolu, pa je globina morja 2 m.\n_START_SECTION_\nGospodarstvo\n_START_PARAGRAPH_\nPoleg turizma se prebivalci ukvarjajo \xc5\xa1e z ribolovom, pridelavo oljk, fig in vinogradni\xc5\xa1tvom. V kraju, kjer je trgovina in restavracija je mo\xc5\xbeen najem turisti\xc4\x8dnih sob in apartmajev.\n_START_SECTION_\nZgodovina\n_START_PARAGRAPH_\nKraj se v starih listinah pod imenom Surian prvi\xc4\x8d omenja leta 1421.'